Title: HAAPSALU LINNAVOLIKOGU
Author: Haapsalu Linna Volikogu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	14. oktoober 2005 nr 666

Loa andmine Eesti Reformierakonnale
avaliku ürituse korraldamiseks

Läbi vaadanud Eesti Reformierakonna (Tõnismägi 9, 10119 Tallinn, registrikood 80043147, edaspidi Korraldaja) 12.10.2005 taotluse ürituse “Eesti Reformierakonna Kampaaniaüritus” korraldamiseks ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, § 31 , Haapsalu põhimääruse § 35 lg 1 p 2, § 63, Haapsalu Linnavolikogu 28.02.2003 määrusega nr 7 kinnitatud “Haapsalu linna avaliku korra eeskirja” punktist 4.2. ja haldusmenetluse seadusest Haapsalu Linnavalitsus 

k o r r a l d a b:

1.	Lubada Eesti Reformierakonnal korraldada Haapsalu Kaubamaja ees (Tallinna mnt 1, Haapsalu) ees 14. oktoobril 2005 kell 17.00-19.00 ja 15. oktoobril 2005 kell 12.00-15.00 üritus “Eesti Reformierakonna Kampaaniaüritus”.
2.	Ürituse ajal tagab avaliku korra ja avaliku korra eeskirja täitmise Eesti Reformierakonna  Läänemaa arendusjuht Alo Lõps.
3.	Korraldajal tagada territooriumi korrashoid ja koristus.
4.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne–Eesti Häirekeskusele (Pikk 18, 80010 Pärnu), Eesti Reformierakonnale (postiaadress: Tõnismägi 9, 10119 Tallinn), Haapsalu Tarbijate Ühistule (Tallinna mnt 1, 90507 Haapsalu) korralduse koopia saatmisega posti teel.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär